Κέβιν Ντε Μπρόινε

Ο Κέβιν Ντε Μπρόινε (Kevin De Bruyne, ολλανδική προφορά:[ˈkɛvɪn də ˈbrœynə]; γεννήθηκε 28 Ιουνίου 1991) είναι Βέλγος ποδοσφαιριστής που αγωνίζεται ως μέσος στην Νάπολι και στην εθνική ομάδα του Βελγίου. Συχνά περιγράφεται ως πλήρης παίκτης, το 2022 ήταν τρίτος και το 2023 τέταρτος στο διαγωνισμό της Χρυσής Μπάλας.

 Σταδιοδρομία 

 Καριέρα σε συλλόγους 

Ξεκίνησε την καριέρα του στη Γκενκ, όπου ήταν βασικό στέλεχος όταν κέρδισαν το πρωτάθλημα Βελγίου το 2010–11. Τη σεζόν 2012, πήρε μεταγραφή για την Τσέλσι, όμως ποτέ δεν κατάφερε να κερδίσει φανέλα βασικού και έτσι δόθηκε δανεικός στη Βέντερ Βρέμης. Έπειτα, μεταγράφηκε στη Βόλφσμπουργκ το 2014 για 18 εκατομμύρια ευρώ. Το 2015, έκανε μια εκπληκτική σεζόν με τη γερμανική ομάδα και έτσι ονομάστηκε παίκτης της χρονιάς για το γερμανικό πρωτάθλημα. Στα δύο χρόνια με το σύλλογο σημείωσε 20 γκολ και παρείχε 37 ασίστ σε 73 επίσημους αγώνες. Αργότερα το ίδιο έτος, μετακόμισε στο Μάντσεστερ για να παίξει στη Μάντσεστερ Σίτι, μια μεταγραφή που κοστολογήθηκε στις 55 εκατομμύρια έφτασε στα (75 εκατομμύρια ευρώ).

Από την πρώτη στιγμή εντυπωσίασε και στο διάστημα της θητείας του στην ομάδα του Μάντσεστερ (που συνεχίζει να αγωνίζεται στην αγγλική ομάδα) και η φήμη τον ήθελε στο στόχαστρο της Ρεάλ Μαδρίτης, αλλά μια επίσημη πρόταση δεν έγινε ποτέ από την ομάδα της Μαδρίτης. Η σεζόν 2019–20 ήταν η καλύτερη του κατακτώντας τον τίτλο του καλύτερου παίκτη της Πρέμιερ Λιγκ έχοντας δώσει 20 τελικές πάσες (ασίστ), επίδοση που ισοφάρισε το ρεκόρ της Πρέμιερ Λιγκ. Ένας από τους καλύτερους παρόχους ασίστ στο σύγχρονο ποδόσφαιρο, έχει δώσει σχεδόν 300 κατά τη διάρκεια της καριέρας του. 

Στις 6 Ιουνίου 2021, έγινε ο τρίτος παίκτης που καταφέρνει να κερδίσει το βραβείο του κορυφαίου παίκτη της Πρέμιερ Λιγκ για δεύτερη συνεχόμενη σεζόν, μετά τους Τιερί Ανρί και Κριστιάνο Ρονάλντο.

Στις 12 Ιουνίου 2025, η ομάδα της Σέριε A, Νάπολι, ανακοίνωσε την απόκτηση του ως ελεύθερη μεταγραφή.

 Διεθνής καριέρα 

Είναι διεθνής με την Εθνική Βελγίου από το 2010, αποτελώντας έκτοτε βασικό στέλεχος της ομάδας. Ήταν στη σύνθεση στο Παγκόσμιο Κύπελλο του 2014, στο Ευρωπαϊκό Πρωτάθλημα του 2016, στο Παγκόσμιο Κύπελλο του 2018 καταλαμβάνοντας την τρίτη θέση, στο Ευρωπαϊκό Πρωτάθλημα του 2020, στο Παγκόσμιο Κύπελλο του 2022 και στο Ευρωπαϊκό Πρωτάθλημα του 2024.

 Παραπομπές 

Εξωτερικοί σύνδεσμοι


Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές Προ Λιγκ Βελγίου
Κατηγορία:Φλαμανδοί
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:FIFA Century Club
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στη Γερμανία